Koenix:  Reto Eberhard (Graf Schaaf): Kompositionen, Irish Bouzouki, Schalmeien, Darbouka  Jonas Martin Schneider (Renard): Texte & Kompositionen, Davul, Tin Whistle, Gesang  Michael Hugi (Herr Hängeback): Marktpfeife, Hümmelchen, Uilleann Pipes, Drehleier  Rino Kaufmann (Rinus Rizinus): Marktpfeife, Hümmelchen    Die Spielleute von Koenix kommen aus den wilden Wäldern und tiefen Tälern der Schweiz. Sie ziehen das Volk mit lauten Sackpfeifen und treibender Perkussion in den Bann, laden zum Tanzen ein und entführen es in eine andere Welt.    Us em Gjätt  D'Spilmänner vo Koenix und iri Musig chöme us abglägnige Täler und wilde Wälder vo dr Schwyz - z'mitts us em Gjätt. Mängs tribends Stück, aber ou e Dudelsackkanon, es schwedisches  Früehligs- und es truurigs Spilmannslied präge s'Erschtlingswärch vo Koenix.    TRACKS:  01 Kanon uf E-Moll [3:35]  D'Iistimmig vo de Spillüt. Drei Kanön us drü verschidnige Länder / Musig: Trad. Ängland, Dütschland und Ouschtralie    02 D'Kutschejagd [2:48]  Es Lied über di legendäri Flucht vo Koenix mit ere Kutsche, nachdäm si ir Innerschwyz dr Habsburger Vogt vor allne Lüt lächerlech gmacht hei. / Musig: Jonas Martin Schneider    03 Ir Tüfelsschlucht [3:43]  Scho mänge het ir Tüfelsschlucht oberhalb vo Hägedorf sini Seel bim ne Pakt a Hörnlimaa verlore. / Musig: Reto Eberhard    04 Dr Figechünig [2:57]  Das isch ds Lied vom Burgunder-Herzog Karl dr Küen. Will er i de Schlachte gäge d Eidgenosse so feig isch gsi, het är bi de Spillüt dr Übername Figechünig übercho. / Musig: Des Koenigs Halunken    05 Vals [3:01]  E schwedische Walzer / Musig: Trad. Schwedä    06 Dr Senseriis [2:58]  E Gschicht us em Schwarzeburgerland  verzeut vom ne Riis wo im Sensegrabe sis Unwäse tribe het. / Musig: Jonas Martin Schneider  07 Dr Geisslertanz [3:40]  Während dr Pescht het's immer wider Umzüg vo Mönche gä, wo sech mit dr Peitsche dr Rügge hei drischaaget. Si hei gmeint, si chömi so dr Straf vom Herrgott dervo. / Musig: Trad. Bärn & Jonas Martin Schneider    08 Vårvindar Friska [3:58]  Es auts Früehligslied us Schwedä. / Musig: Trad. Schwede. Text: Trad. & Jonas Martin Schneider  09 Frisch fröhlech wei  mir singe [4:30]  Es auts Wanderlied us em Kanton Bärn. / Musig: Trad. Bärn & Jonas Martin Schneider    10 Être sur Soleure [3:18]  Das isch e wälsche Usdruck für bsoffe si. Är chunnt vo dere Zyt, wo d Flösser vo Nöieburg ds Solothurn si go Wy reiche. We si albe deheime si acho, si si scho fey ä chly käppelet gsi. / Musig: Reto Eberhard    11 Dr Zähntetanz [4:08]  Im Mittelalter het's eifache Volk am Adel- und Chilchestand regelmässig müesse dr Zähnt abgä. Um e chly  weniger müesse abz'gä, het me vorem Zahltag gärn es Fescht gmacht. / Musig: Jonas Martin Schneider  12 Dr Tanz vo de Lüchtchäfer [3:52]  Es Lied, wo a di zouberhafte Lüchtchäfer söu erinnere, won äs ir Schwiz leider fasch nüm git. / Musig: Trad. Ängland & Jonas Martin Schneider    13 Drum mues i witerzieh [3:08]  Es Lied über z'Schicksal vom Spilmaa, als Ussesiter vor Gsellschaft nur ei Heimat z'ha: D Stross won'är entlangzieht. / Musig & Tegscht: Jonas Martin Schneider  Marco Piccapietra (Tumoka N'Gongo): Djembe, Darbouka, Trumscheit  Roger Möri (Barbär): Schlagwerk